หุ้นเช้าปิดบวก 1.97 จุด
ดัชนีหุ้นภาคเช้าปิดที่ 990.08 จุด เพิ่มขึ้น 1.97 จุด (+0.20%) แตะระดับสูงสุด 993.64 จุด และระดับต่ำสุด 988.60 ล้านบาท มูลค่าการซื้อขาย 14,456 ล้านบาท
21 ต.ค. 2553

ดัชนีหุ้นภาคเช้าปิดที่ 990.08 จุด เพิ่มขึ้น 1.97 จุด (+0.20%) แตะระดับสูงสุด 993.64 จุด และระดับต่ำสุด 988.60 ล้านบาท มูลค่าการซื้อขาย 14,456 ล้านบาท




ดัชนีภาคเช้ายังเคลื่อนไหวผันผวนแต่ก็อยู่ในแดนบวกได้ แม้จะเจอแรงขายทำกำไรเป็นระยะๆ ก้ยังสามารถยืนเหนือกรอบแนวต้านสำคัญที่ 990 จุด ได้เล็กน้อย
โดยทาง บล.ธนชาต คาดว่า วันนี้ขึ้นต่อได้ในกรอบ 985-995 จุด โดยยังคงเป็นจังหวะของการขายหุ้นเพื่อลดความเสี่ยงตลาดที่จะปรับตัวลงได้ในระยะ 1 เดือน ซึ่งมีเป้าหมายขาลงอยู่ที่ระดับ 940-950 จุด
ขณะที่ บล.กิมเอ็ง (ประเทศไทย) มองว่า ภาพตลาดหุ้นไทยวันนี้น่าจะยังเป็นบวกต่อเนื่องจากวานนี้ได้แต่โอกาสขึ้นทดสอบ 1,000 จุดวันนี้คงเป็นไปได้ยาก เพราะมูลค่าการซื้อขายเกือบตลอดสัปดาห์เบาบาง นักลงทุนส่วนใหญ่ยังคงระมัดระวังต่อการลงทุน และรอปัจจัยบวกใหม่เข้ามาหนุนการลงทุน แทนการไล่ซื้อหุ้นเหมือนในช่วงก่อนหน้า 
ทั้งนี้ แนะนำให้นักลงทุนติดตามค่าเงินบาทระหว่างชั่วโมงการซื้อขาย เพราะหากสังเกตกระแสเงินทุนต่างชาติในตลาดหุ้นเกิดใหม่รอบเอเชียเริ่มมีแรงขายสุทธิเข้ามาต่อเนื่อง ขณะที่ตลาดหุ้นไทยนักลงทุนกลุ่มนี้ซื้อสุทธิต่อเนื่อง แต่ก็เป็นมูลค่าที่ไม่โดดเด่น อีกทั้งการทยอยขายสุทธิในตลาดตราสารหนี้ตลอด 3 วันที่ผ่านมา 
ด้านกลยุทธ์การลงทุน นักลงทุนควรกลับมาพิจารณา ขายทำกำไรในพอร์ตราว 5-10% บริเวณ 990 จุดหรือสูงกว่าและถือเงินสด แต่หากต้องการเข้ารอบสั้น แนะนำให้เป็นการทยอยเข้าสะสมหุ้นขนาดกลางที่มีแนวโน้มผลการดำเนินงานเติบโตโดดเด่นในไตรมาส 3  และต่อเนื่องถึงไตรมาส  4 เพื่อใช้เป็นจุดป้องกันความเสี่ยงต่อการปรับฐานลงของราคาหุ้นดังกล่าว
สำหรับการลงทุนภาคบ่ายนี้ ทาง บล.ฟินันเซียไซรัส มองว่า ตลาดน่าจะเคลื่อนไหวกรอบแคบ และอาจปรับตัวลงไปในแดนลบให้เห็นบ้าง พร้อมให้กรอบการแกว่ง 980-1,000 จุด
 หลักทรัพย์ที่มีมูลค่าการซื้อขายสูงสุด 5 อันดับ ได้แก่BANPU      มูลค่าการซื้อขาย1,005 ล้านบาท ปิดที่ 756 บาท เพิ่มขึ้น 10.00 บาท (+1.34%) PTT          มูลค่าการซื้อขาย 832 ล้านบาท ปิดที่  306 บาท ลดลง 1.00 บาท (-0.33%) TISCO      มูลค่าการซื้อขาย 601 ล้านบาท ปิดที่ 43.50 บาท เพิ่มขึ้น 2.00 บาท (+4.82%) STA          มูลค่าการซื้อขาย 583ล้านบาท ปิดที่ 32 บาท เพิ่มขึ้น 1.00 บาท (+3.23%) IVL           มูลค่าการซื้อขาย 543 ล้านบาท ปิดที่ 38.50 บาท ราคาไม่เปลี่ยนแปลง